3. การประกอบธุรกิจของแต่ละสายผลิตภัณฑ์

3.1 ลักษณะผลิตภัณฑ์และปัจจัยสำคัญในการประกอบธุรกิจ

3.1.1 ลักษณะผลิตภัณฑ์

บริษัท ไดสตาร์ อิเลคทริก คอร์เปอเรชั่น จำกัด (มหาชน)
ได้ทำการจำหน่ายผลิตภัณฑ์เครื่องใช้ไฟฟ้าประเภทต่าง ๆ ซึ่งมีสัดส่วนมูลค่าจำหน่ายในปี 2543
จำแนกได้ดังนี้

  ----------------------------------------------------- -----------------
  ประเภท                                                สัดส่วนการจำหน่าย

  1. เครื่องใช้ไฟฟ้าประเภทสันทนาการ (Home Entertainment)     94.63

  2. เครื่องใช้ไฟฟ้าในบ้าน (Home Appliance)                  3.68

  3. เครื่องใช้สำนักงาน (Office Automation) และอื่นๆ          1.69

  รวม                                                   100.00
  ----------------------------------------------------- -----------------

1. เครื่องใช้ไฟฟ้าประเภทสันทนาการ (Home Entertainment)

1.1 โทรทัศน์สี

เป็นผลิตภัณฑ์ที่มียอดการจำหน่ายสูงสุดของบริษัท โดยในปี 2543
บริษัทได้มียอดการจำหน่ายโทรทัศน์สีทั้งสิ้น ประมาณร้อยละ 72.86 ของยอดขายทั้งหมดของบริษัท
ปัจจุบันบริษัทจำหน่ายโทรทัศน์สีภายใต้ เครื่องหมายการค้า “DiStar”
ทั้งที่เป็นจอธรรมดาและจอแบนโดยมีขนาดตั้งแต่ 10”-38” ด้วยระบบ Multi System Stereo

1.2 เครื่องเล่นวีดีโอ , วีดีโอซีดี และ ดีวีดี

เป็นผลิตภัณฑ์ที่บริษัทมียอดการจำหน่ายในปี 2543 ประมาณร้อยละ 7.60
ของยอดขายทั้งหมดของบริษัท โดยที่บริษัทฯ เป็นผู้บุกเบิกตลาดเครื่องเล่นวีดีโอ
ประเภทเล่นอย่างเดียวเป็นรายแรกและมีส่วนแบ่งตลาดอยู่ในระดับสูงมาตลอด
ส่วนตลาดเครื่องเล่นวีดีโอนั้นมีการเปลี่ยนแปลงลดลงและบริษัทฯ ได้บุกเบิกผลิตภัณฑ์ใหม่เป็น
วีดีโอซีดี ปัจจุบันสามารถมีส่วนแบ่งตลาดวีดีโอซีดีอยู่ในระดับสูง
ปัจจุบันความต้องการของผู้บริโภคได้เปลี่ยนค่านิยมมาสนใจ วีดีโอซีดีมากขึ้น ส่วนวีดีโอลดลง
จากจุดนี้ทำให้บริษัทฯ ต้องพัฒนาตัวผลิตภัณฑ์ และสามารถผลิตเครื่องเล่นวีดีโอซีดี และ ดีวีดี
สู่ตลาดได้เป็นรายแรกๆ ของประเทศไทย ทำให้อนาคตของบริษัทฯ
มีแนวโน้มในการเป็นผู้นำตลาดทางด้านตลาดวีดีโอซีดีด้วย

1.3 เครื่องเสียง

เป็นผลิตภัณฑ์ที่บริษัทมียอดการจำหน่ายในปี 2543 ประมาณร้อยละ 14.17 ของยอดขายทั้งหมด
ภายใต้เครื่องหมายการค้า “DiStar” และ “Aiwa” ทั้งนี้ สำหรับผลิตภัณฑ์บางประเภท เช่น
สินค้าจำพวก MUSIC CENTER จะมีการจำหน่ายควบไปกับลำโพงและตู้ชั้นวาง
ซึ่งสั่งผลิตจากแหล่งภายในประเทศ แนวโน้มของผลิตภัณฑ์เครื่องเสียงแบบตู้ชั้นวางไม่ค่อยนิยม
แต่ปัจจุบันนิยมแบบเครื่องเสียงชุดเล็กพร้อมวีดีโอซีดี ในตัวด้วย ทำให้บริษัทฯ
ต้องหันมาปรับปรุงตลาดเครื่องเสียงใหม่ในอนาคต ดังนี้

  ----- -----------------------------------------------------------------
  1.    ประเภท MINI COMPONENT

  2.    ประเภท MUSIC CENTER

  3.    ประเภท MIDI

  4.    ประเภท PORTABLE RADIO TAPE
  ----- -----------------------------------------------------------------

2. เครื่องใช้ไฟฟ้าภายในบ้าน (Home Appliance)

เป็นผลิตภัณฑ์ที่บริษัทมียอดการจำหน่ายในปี 2543 ประมาณร้อยละ 3.68 ของยอดขายทั้งหมด
ของบริษัท ภายใต้เครื่องหมายการค้า “DiStar” ซึ่งปัจจุบันบริษัทได้ทำการจำหน่ายผลิตภัณฑ์ต่าง ๆ
ดังนี้

+-------------------------+--------------------------------------------+
|                         | สัดส่วนการจำหน่ายเครื่องใช้ไฟฟ้าภายในบ้าน ปี 2543   |
+-------------------------+--------------------------------------------+
| 1. ตู้เย็น                 | 68.47                                      |
+-------------------------+--------------------------------------------+
| 2. เครื่องซักผ้า            | 17.51                                      |
+-------------------------+--------------------------------------------+
| 3. พัดลม                 | 12.20                                      |
+-------------------------+--------------------------------------------+
| 4. เครื่องทำน้ำอุ่น          | 1.38                                       |
+-------------------------+--------------------------------------------+
| 5. เครื่องปรับอากาศ        | 0.44                                       |
+-------------------------+--------------------------------------------+
| รวม                     | 100.00                                     |
+-------------------------+--------------------------------------------+

3. เครื่องใช้สำนักงานและอื่น ๆ (Office Automation and Others)

เป็นผลิตภัณฑ์ที่บริษัทมียอดการจำหน่ายในปี 2543 ประมาณร้อยละ 1.69 ของยอดขายทั้งหมด
โดยบริษัทสั่งซื้อเป็นผลิตภัณฑ์สำเร็จรูป
ทั้งจากโรงงานผู้ผลิตภายในและภายนอกประเทศเพื่อการจำหน่าย ภายใต้เครื่องหมายการค้า
“Distar” มีดังนี้

- ถ่านไฟฉาย

- ไฟแช็ค

- แผ่น CD

2.  ปัจจัยสำคัญที่มีผลกระทบต่อการประกอบธุรกิจ

  3.1.2.1 โอกาสทางธุรกิจ

1. ด้านพฤติกรรมของผู้บริโภค
ทัศนคติของผู้บริโภคต่อเครื่องใช้ไฟฟ้าภายในบ้านโดยเฉพาะประเภทสันทนาการได้เปลี่ยนแปลงจากเดิมที่มองว่าเป็นสินค้าฟุ่มเฟือยกลับมาเป็นสินค้าจำเป็น
ประกอบกับสภาวะเศรษฐกิจที่ผ่านมาทำให้ประชาชนมีกำลังซื้อสูงขึ้นในขณะที่อัตราการบริโภคภายในประเทศยังอยู่ในเกณฑ์ที่ต่ำ
ส่งผลให้อุตสาหกรรมเครื่องใช้ไฟฟ้าภายในยังมีแนวโน้มที่ดีประกอบกับสินค้ามีการพัฒนาด้านเทคโนโลยีตลอดเวลาและอย่างรวดเร็วทำให้คุณภาพของสินค้าดีขึ้น
ในขณะที่ราคาลดต่ำลงและมีสินค้าใหม่เข้าสู่ตลาดอย่างต่อเนื่องทำให้เกิดการกระตุ้นในการซื้อสินค้าเพิ่มขึ้น

2. ด้านผู้ผลิตรายสำคัญของโลก
ต้นทุนในการผลิตสินค้าเครื่องใช้ไฟฟ้าในประเทศของผู้ผลิตรายสำคัญของโลกมีแนวโน้มสูงขึ้น
ประกอบอัตรากำไรเบื้องต้น (Profit Margin) ของเครื่องใช้ไฟฟ้าลดต่ำลง
ทำให้ผู้ผลิตรายใหญ่มีนโยบายมุ่งเน้นการผลิตสินค้าที่มีเทคโนโลยีสูงขึ้น
ทำให้เกิดการย้ายฐานการผลิตมายังประเทศที่มีต้นทุนการผลิตที่ต่ำกว่า เช่น ในประเทศจีน และ
เอเชียอาคเนย์
และหลายบริษัทได้ปิดโรงงานผลิตของตนเองและเปลี่ยนนโยบายมาจ้างโรงงานที่ต้นทุนต่ำผลิตสินค้าในเครื่องหมายการค้าของตนเอง
ซึ่งบริษัทเองก็ได้รับประโยชน์จากการเปลี่ยนแปลงดังกล่าว

3. ด้านการสนับสนุนจากภาครัฐบาล
โดยการส่งเสริมการลงทุนและมาตรการทางภาษีตลอดจนการสนับสนุนอุตสาหกรรมการผลิตชิ้นส่วนในประเทศเป็นปัจจัยที่สำคัญต่อการพัฒนาและขยายธุรกิจของบริษัทในปัจจุบัน
บริษัทฯ ได้รับบัตรส่งเสริมการลงทุน ดังนี้

1. กิจการผลิตเครื่องรับโทรทัศน์ประเภท 5.6 การผลิตผลิตภัณฑ์อิเล็คทรอนิกส์ ได้รับเมื่อวันที่ 27
กันยายน 2537 บัตรส่งเสริมเลขที่ 1616/2537
โดยได้รับสิทธิประโยชน์จากบัตรส่งเสริมเป็นระยะเวลา 8 ปี ตั้งแต่วันที่ 17 พฤษภาคม 2538
ถึงวันที่ 17 พฤษภาคม 2546

2. กิจการผลิตเครื่องเสียงและเครื่องเล่นวีดีโอประเภท 5.6 การผลิตผลิตภัณฑ์อิเล็คทรอนิกส์
ได้รับเมื่อวันที่ 11 ตุลาคม 2539 บัตรส่งเสริมเลขที่ 1673/2539
โดยได้รับสิทธิประโยชน์จากบัตรส่งเสริมเป็นระยะเวลา 8 ปีตั้งแต่วันที่ 9 มกราคม 2540 ถึงวันที่
9 มกราคม 2548

3. กิจการผลิตชิ้นส่วนพลาสติกสำหรับเครื่องใช้ไฟฟ้าประเภท 6.12
การผลิตผลิตภัณฑ์พลาสติกหรือเคลือบด้วยพลาสติก เมื่อวันที่ 24 กันยายน 2540 บัตรส่งเสริมเลขที่
1604/2540 โดยได้รับสิทธิประโยชน์จากบัตรส่งเสริมเป็นระยะเวลา 8 ปี ตั้งแต่วันที่ 12 มกราคม
2544 ถึงวันที่ 12 มกราคม 2552

สิทธิประโยชน์ที่สำคัญมีดังนี้

1. ให้คนต่างด้าวซึ่งเป็นช่างฝีมือหรือผู้ชำนาญการที่ได้รับอนุญาตให้อยู่ในราชอาณาจักร
ได้รับอนุญาตทำงานเฉพาะตำแหน่งหน้าที่การงานที่คณะกรรมการให้ความเห็นชอบตลอดระยะเวลาเท่าที่ได้รับอนุญาต

2. ให้ได้รับลดหย่อนอากรขาเข้า 75 %
ของอัตราปกติสำหรับวัตถุดิบหรือวัสดุจำเป็นที่นำเข้ามาใช้ในการผลิตเพื่อจำหน่ายในประเทศเป็นระยะเวลา
1 ปีนับแต่วันนำเข้าครั้งแรก

3. ให้ได้รับยกเว้นอากรขาเข้าสำหรับวัตถุดิบ และวัสดุจำเป็นที่ต้องนำมาจากต่างประเทศ
เพื่อใช้ในการผลิตเพื่อการส่งออกเป็นระยะเวลา 5 ปี นับแต่วันนำเข้าครั้งแรก

4. ให้ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการ
ที่ได้รับการส่งเสริมมีกำหนดเวลา 8 ปี นับแต่วันที่เริ่มมีรายได้จากการประกอบกิจการนั้น

5. ให้ได้รับลดหย่อนภาษีเงินได้นิติบุคคลสำหรับกำไรสุทธิที่ได้รับจากการลงทุนในอัตรา 50 %
ของอัตราปกติมีกำหนด 5 ปี นับจากวันที่พ้นกำหนดระยะเวลาในข้อ 4

6. ให้ได้รับอนุญาตให้หักค่าขนส่ง ค่าไฟฟ้าและค่าประปา 2 เท่าของค่าใช้จ่ายดังกล่าว
เป็นระยะเวลา 10 ปี นับแต่วันที่เริ่มมีรายได้จากการประกอบกิจการนั้น

7. ให้ได้รับอนุญาตให้หักเงินลงทุนในการติดตั้งหรือก่อสร้างอำนวยความสะดวก 25 %
ของเงินลงทุน นอกเหนือไปจากการหักค่าเสื่อมราคาตามปกติ

เงื่อนไขที่สำคัญ ดังนี้

1. จะต้องเริ่มทำการก่อสร้างโรงงานและเริ่มสั่งซื้อเครื่องจักรภายในกำหนด 6 เดือน
นับแต่วันที่ออกบัตรส่งเสริม

2. เครื่องจักรที่ได้รับการส่งเสริมจะต้องเป็นเครื่องจักรที่ทันสมัย
และมีประสิทธิภาพและจะต้องนำเข้าภายในวันที่ 27 กันยายน 2539 , วันที่ 11 ตุลาคม 2541
และวันที่ 24 กันยายน 2540 ตามลำดับ

3. บุคคลผู้มีสัญชาติไทยจะต้องถือหุ้นรวมทั้งสิ้นไม่น้อยกว่า 51% ของทุนจดทะเบียน

4. จะต้องมีกำลังการผลิตเครื่องรับโทรทัศน์ไม่เกิน 540,000 เครื่องต่อปี (สำหรับการผลิตวันละ
8 ชม.) เครื่องเสียงและเครื่องเล่นวีดีโอ ปีละไม่เกิน 1,440,000 เครื่อง
และชิ้นส่วนพลาสติกสำหรับเครื่องใช้ไฟฟ้าปีละไม่เกิน 6,000 ตัน (สำหรับการผลิตวันละ 24 ชม.)

5. จะต้องตั้งโรงงานในท้องถิ่นที่ จังหวัดระยอง
โดยโรงงานจะต้องได้รับอนุญาตจากกระทรวงอุตสาหกรรมหรือส่วนราชการที่เกี่ยวข้อง

6. การหยุดดำเนินการเป็นระยะเวลาเกินกว่า 2 เดือนจะต้องได้รับอนุญาตจากสำนักงาน

  3.1.2.2 อุปสรรคและข้อจำกัด

1. การพึ่งพาชิ้นส่วนจากต่างประเทศ
เนื่องจากอุตสาหกรรมชิ้นส่วนอิเลคโทรนิคในประเทศยังไม่เพียงพอทำให้วัตถุดิบที่ใช้ในการผลิตส่วนใหญ่ยังต้องนำเข้าจากต่างประเทศ
ซึ่งจะมีผลต่อการวางแผนการผลิตและการควบคุมต้นทุนการผลิต
นอกจากนี้ยังมีความเสี่ยงจากความผันผวนของอัตราแลกเปลี่ยน

2. การวิจัยและพัฒนา การพัฒนาเทคโนโลยีของอุตสาหกรรมเครื่องใช้ไฟฟ้าและอิเลคโทรนิค
ผู้ผลิตจำเป็นต้องใช้เงินลงทุนสูงเพราะเครื่องมือในการทดลองและออกแบบมีราคาแพง
และขาดการสนับสนุนจากภาครัฐบาลจึงทำให้ไม่สามารถแข่งขันกับบริษัทผู้ผลิตในต่างประเทศ
ทำให้การเปลี่ยนรูปแบบของสินค้าและเทคโนโลยีจะช้ากว่าและต้องกำหนดราคาขายที่ต่ำกว่า

3. ข้อมูลและข่าวสาร ผู้ผลิตในประเทศหลายรายประสบกับปัญหาการขาดข้อมูลในด้านการผลิต
การตลาดและข่าวสารต่าง ๆ นอกจากปัญหาดังกล่าวแล้วยังมีปัญหาในด้านอื่น ๆ อีก เช่น
การขาดแคลนสาธารณูปโภคต่าง ๆ ที่จำเป็น เป็นต้น

4. ผลกระทบจากเขตการค้าเสรีอาเซียน (AFTA)
อุตสาหกรรมเครื่องใช้ไฟฟ้าและอิเล็กทรอนิกส์เป็น 1 ใน 15
อุตสาหกรรมที่อยู่ในรายการเร่งรัดการลดภาษีนำเข้า (Fast Track) ตามข้อตกลงของ AFTA
ซึ่งจะลดภาษีนำเข้าลงเหลือร้อยละ 0-5 ภายในระยะเวลา 10 ปี
เนื่องจากปัจจุบันอัตราภาษีนำเข้าเครื่องใช้ไฟฟ้าและอิเล็กทรอนิกส์ของไทยสูงถึงร้อยละ 20 - 30
ซึ่งมีผลตั้งแต่วันที่ 1 มกราคม 2543 เป็นต้นไป
การเปลี่ยนแปลงอัตราภาษีนำเข้าของเครื่องใช้ไฟฟ้าสำเร็จรูปย่อมมีผลกระทบต่ออุตสาหกรรมการผลิตและการแข่งขันในตลาด
ซึ่งบริษัทจำเป็นต้องปรับเปลี่ยนกลยุทธ์ให้เหมาะสมและก่อให้เกิดประโยชน์สูงสุดกับความได้เปรียบและเสียเปรียบที่เปลี่ยนไป

3.2 การตลาดและภาวะการแข่งขัน

การตลาดและการจำหน่ายดำเนินการภายใต้ผู้บริหารของบริษัทที่มีความเชี่ยวชาญ
และประสบการณ์มานานกว่า 30 ปี จึงทำให้บริษัทฯ สามารถสร้างความนิยมในสินค้ายี่ห้อของ
ไดสตาร์ ในตลาดได้เป็นอย่างดี จากความเชื่อถือในยี่ห้อทำให้บริษัทฯ สามารถแนะนำผลิตภัณฑ์ใหม่ๆ
สู่ตลาดได้อย่างต่อเนื่องและมีการเปลี่ยนแปลง
ปรับปรุงผลิตภัณฑ์ให้มีความใหม่และทันสมัยสู่ตลาดตลอดเวลา

3.2.1 นโยบายและลักษณะการตลาดที่สำคัญ

3.2.1.1 กลยุทธการตลาดที่สำคัญ

ผลิตภัณฑ์ของบริษัทซึ่งผลิตและจำหน่ายภายใต้เครื่องหมายการค้า “DiStar”
เป็นผลิตภัณฑ์ที่ผลิตเองในประเทศไทยเป็นส่วนใหญ่ และลูกค้ากลุ่มเป้าหมายอยู่ในระดับกลางถึงล่าง
บริษัทได้พยายามสร้าง Brand Loyalty ให้เป็นที่ยอมรับแก่ผู้บริโภคทั่วไป
โดยเริ่มต้นวางตำแหน่งผลิตภัณฑ์ (Position) ในกลุ่มของตลาดกลาง-ล่าง
คือเจาะกลุ่มเป้าหมายผู้บริโภคที่มีรายได้ระดับกลางลงไป
ซึ่งผู้บริโภคในกลุ่มนี้จัดเป็นฐานลูกค้ากลุ่มใหญ่ของประเทศ
และเป็นกลุ่มตลาดที่มีปริมาณการซื้อมากที่สุด

เพื่อสามารถเข้าถึงกลุ่มลูกค้าเป้าหมายให้มากที่สุด กลยุทธการตลาดที่สำคัญมีดังนี้

1. บริษัทเน้นกลยุทธราคาเหมาะสมกับคุณภาพของสินค้าและกลุ่มลูกค้าเป้าหมาย
เพื่อสร้างความได้เปรียบด้านราคาเมื่อเทียบกับคู่แข่งขัน
เนื่องจากผู้บริโภคกลุ่มนี้จะมีการตอบสนองต่อการเปลี่ยนแปลงของราคาสูง
ปัจจัยสำคัญที่ทำให้บริษัทสามารถใช้กลยุทธราคาในการแข่งขันคือ
การที่บริษัทมีความสามารถจัดหาแหล่งวัตถุดิบได้ในราคาถูกและมีคุณภาพมาตรฐานซึ่งเป็นผลมาจากการวิจัยและพัฒนาของบริษัท
มีฐานการผลิตสินค้าเอง และไม่ต้องเสียค่า Brand Loyalty
รวมทั้งการบริหารงานขายที่มีประสิทธิภาพทำให้ค่าใช้จ่ายทางการตลาดของบริษัทอยู่ในอัตราที่ต่ำ
ดังนั้นมูลค่าต้นทุนสินค้าเฉลี่ยต่อหน่วยของบริษัทจึงอยู่ในอัตราที่ต่ำกว่าคู่แข่ง
ส่งผลให้บริษัทขายสินค้าได้ในราคาต่ำกว่าบริษัทคู่แข่ง ทำให้สามารถขายสินค้าได้ปริมาณมากขึ้น
และเป็นการเพิ่มส่วนแบ่งการตลาดของบริษัทด้วย

2. ด้านการขาย แบ่งเป็น 3 กลุ่ม ดังนี้

- ทีมงานขายในกรุงเทพมหานคร / ทีมงานขายต่างจังหวัด

- ทีมงานขายในห้าง Modern Trade

- ทีมงานขายพิเศษผ่านร้านค้าเงินผ่อน

ทั้งนี้ กลยุทธในการบริหารงานขาย ประกอบด้วย

2.1 การสร้างความสัมพันธ์ที่ดีกับลูกค้า (Dealer) กลยุทธที่สำคัญอันหนึ่งคือ
การพิจารณาเรื่องเงื่อนไขการชำระเงินของลูกค้า
โดยบริษัทจะพิจารณาให้เงื่อนไขที่ดีหากลูกค้าได้ติดต่อทำการค้ากับบริษัทมาเป็นเวลานาน
รวมทั้งฐานะการเงิน ประวัติการชำระเงินของลูกค้าเป็นไปตามที่บริษัทได้กำหนดไว้
ในกรณีที่เป็นลูกค้าใหม่และมีการติดต่อค้าขายไม่ยาวนานนักทางบริษัทจะพิจารณาจากประวัติการขายของลูกค้ากับบริษัทอื่น

2.2 เน้นประสิทธิภาพของทีมงานขาย
พนักงานขายของบริษัทมีประสบการณ์การขายและความชำนาญในการขายผลิตภัณฑ์ต่าง ๆ
ของบริษัทสูง และในขณะเดียวกันบริษัทได้จัดให้มีการฝึกอบรม สัมมนา ทั้งภายในและภายนอกสถานที่
เพื่อเพิ่มทักษะในการขายและจัดให้มีการประชุมเพื่อแก้ไขปัญหาที่เกิดขึ้นอยู่สม่ำเสมอ นอกจากนี้
บริษัทพยายามสร้างแรงจูงใจให้พนักงานขายด้วยการให้ผลตอบแทนที่สูงกว่าเมื่อเทียบกับผลตอบแทนของพนักงานขายสินค้าญี่ปุ่น
รวมทั้งสร้างโอกาสให้พนักงานได้มีการเติบโตทางตำแหน่งสูง

2.3 เน้นความคล่องตัวในการดำเนินงานของผู้บริหาร
ขั้นตอนในการบริหารที่ไม่ซับซ้อนทำให้ผู้บริหารมีความคล่องตัวในการขายสูง
การพิจารณาและการตัดสินใจในเรื่องต่าง ๆ สามารถทำได้รวดเร็ว

3. การจัดจำหน่ายและกลุ่มลูกค้า
บริษัทเน้นการจัดจำหน่ายให้ครบทุกช่องทางโดยไม่ผ่านเพียงช่องทางใดช่องทางหนึ่งเฉพาะ
เพื่อการขยายตัวของสินค้าจะได้ดำเนินไปทั้งระบบและไม่เสี่ยงกับช่องทางใดช่องทางหนึ่งถ้าช่องทางการจัดจำหน่ายมีการเปลี่ยนแปลง

จากการวิเคราะห์กลุ่มลูกค้าผู้มีรายได้ระดับกลางลงไปนั้นส่วนใหญ่มีถิ่นฐานในต่างจังหวัดพฤติกรรมการซื้อเครื่องใช้ไฟฟ้าส่วนใหญ่จะซื้อผ่านระบบเงินผ่อนและตลาดของธุรกิจเงินผ่อนนี้มีขนาดใหญ่มากและมีแนวโน้มการเติบโตสูง
ดังนั้น เพื่อให้เข้าถึงกลุ่มลูกค้าเป้าหมายได้มากที่สุด
บริษัทจึงได้สร้างช่องทางจัดจำหน่ายของบริษัทเองใหม่ในปลายปี 2536 โดยจัดตั้งบริษัท
ไดสตาร์เชน จำกัด เพื่อทำการจำหน่ายสินค้าระบบเงินผ่อนภายใต้เครื่องหมายการค้า “DiStar”
เป็นหลัก

ช่องทางการจัดจำหน่ายนี้ บริษัทมีข้อได้เปรียบที่สำคัญคือ
ผู้บริหารในบริษัทย่อยนั้นสามารถดำเนินการบริหารได้อย่างมีประสิทธิภาพ
เนื่องจากผู้บริหารเป็นผู้มีความชำนาญและคุ้นเคยกับธุรกิจเงินผ่อนมานาน

ช่องทางการจัดจำหน่ายที่สำคัญอีกช่องทางหนึ่งในประเทศได้แก่
ช่องทางด้านห้างสรรพสินค้าและซุปเปอร์สโตร์
ซึ่งมีอัตราการขยายตัวที่ค่อนข้างรวดเร็วโดยทางบริษัทฯ
ได้เพิ่มความสำคัญในช่องทางการจัดจำหน่ายในช่องทางนี้โดยเป็นช่องทางที่มีอัตราการขยายตัวที่รวดเร็วและต่อเนื่อง

สภาวะเศรษฐกิจโดยรวมในปี 2543 นั้น ตลาดภายในประเทศยังอยู่ในสภาวะที่ยังไม่ฟื้นตัว
เนื่องจากการถดถอยทางด้านเศรษฐกิจอย่างต่อเนื่องกันมานาน
ทำให้ความต้องการของผู้ใช้ผลิตภัณฑ์เครื่องใช้ไฟฟ้าโดยรวมยังไม่ขยายตัวนัก
แต่บริษัทก็พยายามพัฒนาผลิตภัณฑ์และหาผลิตภัณฑ์ใหม่เพื่อรักษาสัดส่วนการตลาดตลอดจนการเพิ่มรายได้ให้กับบริษัทฯ
ทำให้บริษัทฯ สามารถเพิ่มรายได้ในประเทศมากขึ้นประมาณ 20-30%

ขณะเดียวกันบริษัทฯ ก็ได้มีการผลิตให้กับลูกค้าอื่นๆ ด้วยเพื่อเป็นการเพิ่มรายได้ให้กับการผลิต
ซึ่งทำให้รอบปีที่ผ่านมา บริษัทฯ สามารถทำยอดการผลิต ผลิตภัณฑ์ในหมวดทีวีสี ได้ครบ 1
ล้านเครื่องในปี 2543 ซึ่งนับว่าเป็นบริษัทคนไทยรายแรกที่มียอดผลิตมากกว่าหนึ่งล้านเครื่อง

ในด้านการตลาดต่างประเทศ บริษัทฯ
ได้ขยายตลาดต่างประเทศมากยิ่งขึ้นได้มีการทำแผนการตลาดเชิงรุกในประเทศแถบตะวันออกกลางพร้อมทั้งในเอเซียใต้
มีการโฆษณาและส่งเสริมการขายในประเทศแถบตะวันออกกลาง ทำให้บริษัทฯ
คาดว่ายอดขายในประเทศแถบตะวันออกกลางจะมีการขยายตัวมากยิ่งขึ้นในปี 2544 นี้บริษัทฯ
ยังคงมีนโยบายให้ความสำคัญกับตลาดภายในประเทศโดยมีนโยบายที่จะเพิ่มส่วนแบ่งการตลาดของทีวี
และตลาด วีดีโอซีดี ภายในประเทศมากขึ้น

กลุ่มลูกค้าของบริษัท ได้แก่ ร้านค้าปลีก , ธุรกิจขายผ่อนชำระสินค้าประเภทเครื่องใช้ไฟฟ้า ,
ห้างสรรพสินค้า , ร้านค้าส่ง และ ลูกค้าต่างประเทศ เป็นต้น

4. ด้านผลิตภัณฑ์ บริษัทเน้นความหลากหลายของผลิตภัณฑ์
และเน้นการขายที่มีสินค้าครบทุกประเภทของเครื่องใช้ไฟฟ้าทั้ง Home Appliance และ Home
Entertainment เพื่อตอบสนองความต้องการของผู้บริโภคให้มากที่สุด
และเป็นการเสริมสร้างการรับรู้ในเครื่องหมายการค้า “Distar” ให้มากขึ้น

นอกจากนี้ บริษัทให้ความสำคัญกับการวิจัยและพัฒนาผลิตภัณฑ์ใหม่ ๆ
ให้สอดคล้องกับความต้องการในการใช้งาน (features)
ของผลิตภัณฑ์ของลูกค้าในประเทศไทยโดยเฉพาะ
และการออกแบบวงจรโทรทัศน์เองทำให้บริษัทสามารถควบคุมคุณภาพสินค้าได้โดยตรง

อย่างไรก็ตาม บริษัทมีนโยบายในการใช้ช่องทางการจำหน่ายที่มีอยู่ให้มีประสิทธิภาพสูงสุด
โดยจะจัดจำหน่ายผลิตภัณฑ์เครื่องใช้ไฟฟ้าที่มีเครื่องหมายการค้าอื่น ๆ
เพื่อเป็นการสร้างตลาดของบริษัทให้กว้างขวางมากขึ้น
และไม่เกิดความขัดแย้งทางผลประโยชน์กับผลิตภัณฑ์ของบริษัท

5. ด้านราคา สินค้าที่จำหน่ายในประเทศส่วนใหญ่เป็นสินค้าที่มีเครื่องหมายการค้าของญี่ปุ่น
ซึ่งจะตั้งราคาในระดับที่ค่อนข้างสูง บริษัทได้อาศัยช่องว่างทางการตลาด (Market Niche)
นี้ในการจัดจำหน่ายสินค้าของบริษัท โดยบริษัทได้วางกลยุทธราคาไว้ดังนี้

1. ราคาต้องสอดคล้องกับรายได้ของกลุ่มลูกค้าเป้าหมาย

2. ราคาสินค้าจะต้องถูกกว่าสินค้าของญี่ปุ่นหรือยุโรป

3. ราคาที่จัดส่งให้กับตัวแทนขายหรือร้านค้าแต่ละช่องทางการจัดจำหน่าย
จะต้องทำกำไรให้กับร้านค้าและต้องเป็นกำไรขั้นต้นที่สูงกว่าสินค้าที่มีเครื่องหมายการค้าญี่ปุ่นและยุโรปซึ่งกลยุทธนี้เป็นการประกันรายได้ให้กับร้านค้าและเป็นสิ่งจูงใจให้ร้านค้าช่วยส่งเสริมการจำหน่ายผลิตภัณฑ์ของ
“DiStar”

4. ราคาในตลาด ที่กำหนดจะเป็นระดับราคาเดียวกันเพื่อสร้างมาตรฐานราคาของสินค้า
“DiStar” ในตลาดและไม่ให้มีการขายตัดราคากัน

5. โดยที่กำลังซื้อถดถอยลงทำให้ความต้องการสินค้าที่มีราคาต่ำมีความต้องการเพิ่มขึ้น ทำให้บริษัทฯ

มีแนวโน้มที่จะเพิ่มการขายภายในประเทศมากขึ้น

ข้อได้เปรียบทางด้านการตลาด

โดยที่สภาวะเศรษฐกิจโดยส่วนรวมของประเทศถดถอย บริษัทฯ
ได้มีการปรับโครงสร้างของรายได้ของบริษัทฯ ใหม่โดยเปลี่ยนจากรายได้หลักของบริษัทฯ
ที่มาจากการขายภายในประเทศเป็นรายได้หลักมาจากการส่งออก จากการปรับโครงสร้างนี้
ทำให้บริษัทฯ ได้เปรียบทางการตลาด ดังนี้

1. ปริมาณการผลิตสินค้าเพิ่มขึ้น ทำให้ต้นทุนการผลิตต่อหน่วยลดลง
การขายสินค้าภายในประเทศของบริษัทฯ จึงได้เปรียบคู่แข่งในเรื่องต้นทุนสินค้า

2. เพิ่มช่องทางรายได้จากการส่งออก พร้อมทั้งได้มีการพัฒนาช่องทางการจัดจำหน่ายในตลาดโลก
สินค้าของบริษัทฯ ได้มีการจำหน่ายในต่างประเทศมากขึ้น

3. ได้พันธมิตรทางการค้ากับต่างประเทศมากขึ้น ในกรณีนี้จะทำให้บริษัทฯ
สามารถจัดหาแหล่งวัตถุดิบ ชิ้นส่วน ทางด้านอิเลคโทรนิคที่มีคุณภาพและต้นทุนที่ต่ำลงได้

4. ต้นทุนผลิตสินค้าที่ต่ำ ทำให้ราคาขายในตลาดต่ำกว่าคู่แข่ง สินค้าจึงเป็นที่ต้องการของร้านค้า
ทำให้บริษัทฯ สามารถเลือกร้านค้าผู้แทนจำหน่ายที่มีคุณภาพได้มากขึ้น

ข้อเสียเปรียบทางด้านการตลาด

1. บริษัทฯ เป็นของคนไทย ในช่วงเกิดวิกฤตทางเศรษฐกิจนั้นจะเสียเปรียบคู่แข่งที่เป็นบริษัทฯ
ข้ามชาติในกรณีที่ไม่ได้มีบริษัทฯ แม่สนับสนุนทางด้านการเงินและช่วยเหลือในด้านอื่นๆ เช่น
การลดราคาขายเข้าสู่ประเทศไทยหรือการให้ยืดระยะเวลาการชำระหนี้
ทำให้ความสามารถในการแข่งขันในด้านการตลาดถดถอยลงไปบ้าง เมื่อเทียบกับบริษัทฯ
ข้ามชาติขนาดใหญ่

2. สภาวะความต้องการสินค้าถดถอยลง ทำให้ผู้บริโภคตัดสินใจซื้อสินค้าช้าลง
ดังนั้นสินค้าที่มีเครื่องหมายการค้าที่ติดตลาด (เป็นที่รู้จักกันอย่างแพร่หลาย)
จะได้เปรียบในแง่ที่ผู้บริโภคจะให้ความสนใจ

3.2.1.2 ช่องทางการจัดจำหน่าย

  สัดส่วนการขายแบ่งตามช่องทางการจัดจำหน่ายสำหรับปี 2543

  1. การขายต่างประเทศ 45.93 %

  2. การรับจ้างผลิตภายในประเทศ 24.87 %

  3. การขายผ่านกิจการเงินผ่อน 8.51 %

  4. การขายผ่านร้านค้าปลีก 5.25 %

  5. การขายผ่านร้านค้าส่ง 2.38 %

  6. การขายผ่านห้างสรรพสินค้า 10.11 %

  7. อื่น 2.95 %

100.00 %

การส่งเสริมการขาย และ การโฆษณา

เพื่อให้บรรลุวัตถุประสงค์ของบริษัท
บริษัทจึงเน้นกลยุทธการส่งเสริมการขายให้เกิดความแตกต่างกับสินค้าที่มีเครื่องหมายการค้าอื่น
ดังต่อไปนี้

1. การกระตุ้นให้ร้านค้าขายสินค้าและยอมรับสินค้า “Distar”

2. สร้างความเชื่อมั่นให้ร้านค้าในเรื่องผลประโยชน์ที่จะได้รับจากบริษัท
ให้มีระดับสูงกว่าการขายสินค้า ที่มีเครื่องหมายการค้าอื่น

3.  รักษาระดับราคาในตลาด

4. โฆษณาขายสินค้าให้กับผู้บริโภคโดยตรง โดยผ่านสื่อสิ่งพิมพ์
ขณะเดียวกันก็เป็นการดึงลูกค้าให้มาสนใจสินค้าของบริษัทฯ

รูปแบบการโฆษณา

แนวการโฆษณาของบริษัท คือพยายามสร้างการรับรู้ในเครื่องหมายการค้าผลิตภัณฑ์ “DiStar”
(Brand Awareness) ดังนั้น การจัดแคมเปญการโฆษณาผ่านสื่อต่าง ๆ เช่น หนังสือพิมพ์
แมกกาซีน และร่วมโฆษณากับห้างสรรพสินค้าต่าง ๆ
จะโฆษณาเฉพาะผลิตภัณฑ์ที่สามารถผลิตและจำหน่ายได้ โดยการพิจารณาเลือกใช้สื่อแต่ละประเภท
บริษัทจะเลือกสื่อที่สามารถเข้าถึงผู้บริโภคมากที่สุด บริษัทฯ
ใช้สื่อสิ่งพิมพ์เป็นหลักและสามารถสร้างยอดขายในตัวผลิตภัณฑ์
ผ่านสื่อสิ่งพิมพ์ได้ผลเป็นอย่างดีและบริษัทฯ
ยังคงเน้นทางด้านเพิ่มประสิทธิภาพการทำงานและบริหารงบประมาณให้เกิดประโยชน์สูงสุดต่อบริษัทฯ
และบริษัทฯ ได้มีช่องทางการขายใหม่โดยเน้นการขายผ่านสื่อโฆษณาทางด้านทีวี
ซึ่งได้รับความสำเร็จในระดับหนึ่ง

ผลของฤดูกาลที่กระทบต่อการดำเนินธุรกิจของบริษัทและบริษัทย่อย

ฤดูกาลมีส่วนทำให้เกิดผลกระทบต่อยอดขายของบริษัทบ้างเล็กน้อยเนื่องจากโทรทัศน์สีซึ่งเป็นผลิตภัณฑ์หลักมีอุปสงค์ค่อนข้างสมบูรณ์
ยกเว้นช่วงเทศกาลปีใหม่และตรุษจีนที่จะมียอดจำหน่ายสูง แต่ผลิตภัณฑ์อื่น ๆ
อาจมีผลกระทบจากฤดูกาลมากกว่า เช่น

- ตู้เย็น พัดลม มียอดจำหน่ายสูงในช่วงฤดูร้อนคือระหว่างเดือนกุมภาพันธ์ถึงมิถุนายน

- เครื่องทำน้ำอุ่น มียอดจำหน่ายสูงช่วงฤดูหนาวคือระหว่างเดือนพฤศจิกายนถึงกุมภาพันธ์

- เครื่องซักผ้า มียอดจำหน่ายสูงช่วงฤดูฝนคือระหว่างเดือนกรกฎาคมถึงกันยายน

3.2.2 สภาพการแข่งขันภายในอุตสาหกรรม

ภาวะอุตสาหกรรมเครื่องใช้ไฟฟ้า

ภาวะการแข่งขันโดยรวมในปี 2543 นั้น ตลาดภายในประเทศยังไม่มีการเติบโตที่มากนัก
ดังนั้นการทำตลาดในเชิงรุกทำให้บริษัทฯ สามารถมียอดขายที่เพิ่มขึ้น
ความต้องการของผู้บริโภคที่มากขึ้น แต่ยังไม่มากนัก
แนวโน้มยังคงไม่ดีนักอย่างไรก็ตามจากการที่บริษัทฯ ได้รณณรงค์การขายอย่างต่อเนื่อง
ทำให้แนวโน้มการเจริญเติบโตของบริษัทฯ ยังอยู่ในแนวโน้มที่ดี

  สภาพการแข่งขันของเครื่องใช้ไฟฟ้า

ภาพรวมของเครื่องใช้ไฟฟ้าในประเทศไทยแบ่งออกได้เป็นกลุ่มดังนี้

1. สินค้าที่ใช้เครื่องหมายการค้าจากญี่ปุ่น เช่น เนชั่นแนล พานาโซนิค ไอวา มิตซูบิชิ ซันโย โซนี่
เอ็นอีซี ฮิตาชิ ฯลฯ เป็นสินค้าที่มีภาพพจน์เด่นในแง่ของรูปแบบที่สวยงามและเทคโนโลยีที่ทันสมัย
กลยุทธ์การแข่งขันจะใช้ตัวผลิตภัณฑ์เป็นสำคัญ

วันที่ 25 กรกฎาคม พ.ศ. 2544

2. สินค้าที่ใช้เครื่องหมายการค้าของยุโรปและอเมริกา เช่น ฟิลิปส์ ยีอี เวิร์ลพูล อิเลคโทรลักซ์
ฮูเวอร์ เป็นต้น เป็นสินค้าที่ผู้บริโภคชาวไทยระดับกลางขึ้นไปสนใจ
การพัฒนาผลิตภัณฑ์จะเน้นถึงความทนทานใช้งานคงทนเป็นหลัก
ส่วนเทคโนโลยีเป็นแบบธรรมดาไม่หวือหวามากนัก

3. สินค้าที่ใช้เครื่องหมายการค้าของเกาหลี ไต้หวัน เช่น ซัมซุง โกลด์สตาร์ แดวู
จะพยายามเน้นสินค้า และ ราคาที่ไม่แพงนักเป็นกลยุทธ์หลักในการแข่งขัน
กลุ่มลูกค้าเป้าหมายคือคนรุ่นใหม่ ที่เพิ่งเริ่มย่างเข้าสู่วัยทำงาน หรือเพิ่งก่อสร้างตัว

4. สินค้าที่ใช้เครื่องหมายการค้าภายในประเทศ เช่น ไดสตาร์
สินค้าจากค่ายนี้ใช้กลยุทธ์หลักคือการชนะใจกลุ่มลูกค้าเป้าหมายในระดับกลางค่อนมาทางล่างจนถึงระดับล่างโดยอาศัยราคาเป็นเครื่องช่วยในการแข่งขัน
โดยเน้นความทนทานของผลิตภัณฑ์และลูกค้าจะมีความรู้สึกที่ดีต่อชื่อเครื่องหมายการค้า
ที่มีความคุ้มค่าของเงินที่จ่ายไป ขณะเดียวกันก็มีการพัฒนาตัวผลิตภัณฑ์ใหม่ๆ ออกสู่ตลาดตลอดเวลา

  ภาวะอุตสาหกรรมเครื่องรับโทรทัศน์

เครื่องรับโทรทัศน์เป็นสินค้าประเภทหนึ่งซึ่งได้รับความนิยมอย่างมาก
เนื่องจากเป็นสินค้าซึ่งให้ทั้งความบันเทิง ความรู้และเป็นสื่อข่าวสารข้อมูลที่รวดเร็วชนิดหนึ่ง
ยิ่งปัจจุบันนี้การขยายเครือข่ายของสถานีโทรทัศน์ครอบคลุมพื้นที่ประกอบกับการขยายตัวของเครือข่าย
เคเบิลทีวี
ประกอบกับผลจากค่าจ้างแรงงานที่สูงขึ้นในประเทศญี่ปุ่นและกลุ่มประเทศอุตสาหกรรมใหม่และความกดดันจากการกีดกันทางการค้า
ทำให้ประเทศเหล่านี้ต้องย้ายฐานการผลิตออกนอกประเทศมากขึ้น
และภูมิภาคเอเซียตะวันออกเฉียงใต้
โดยเฉพาะประเทศไทยก็ได้รับความสนใจจากนักอุตสาหกรรมในประเทศเหล่านี้
ทำให้อุตสาหกรรมเครื่องรับโทรทัศน์เป็นอุตสาหกรรมที่ก่อให้เกิดมูลค่าเพิ่มต่อเศรษฐกิจสูงและมีการพัฒนาสินค้าและการผลิตอย่างต่อเนื่อง
ประเทศไทยเป็นฐานการผลิตโทรทัศน์สีที่สำคัญประเทศหนึ่งที่ผลิตออกจำหน่ายสู่ตลาดโลก

  ตลาดในประเทศ

เครื่องรับโทรทัศน์ เป็นตลาดเครื่องใช้ไฟฟ้าในบ้าน ที่มีมูลค่าสูงถึงประมาณปีละ 6,500 ล้านบาท
โดยในปี 2543 มีขนาดตลาดประมาณ 1,000,000-1,400,000 เครื่อง เพิ่มขึ้นจากปี 2542
3-5% โดยมีจอภาพขนาด 20-21 นิ้ว เป็นขนาดที่ได้รับความนิยมมากที่สุด
เครื่องหมายการค้าที่จำหน่ายในตลาดบนถึงกลาง ได้แก่ เนชั่นแนล/พานาโซนิค โซนี่ เจวีซี โตชิบา
ฮิตาชิ ซันโย ฟิลิปส์ และชาร์ป ส่วนเครื่องหมายการค้าจำหน่ายในตลาดกลางถึงล่าง ได้แก่ ซัมซุง
โกลด์สตาร์ ไดสตาร์ แดวู และทุกบริษัทคงเน้นช่องทางการจำหน่ายผ่านดีลเลอร์
เพราะผู้บริโภคส่วนใหญ่ยังคงใช้วิธีการซื้อผ่านดีลเลอร์และห้างสรรพสินค้า

วันที่ 25 กรกฎาคม พ.ศ. 2544

  กลยุทธ์การแข่งขัน

โดยที่สภาวะเศรษฐกิจโดยรวมยังอยู่ในในสภาวะที่เริ่มฟื้นตัว
ความต้องการสินค้าจากผู้บริโภคยังคงน้อยอยู่ กลยุทธ์ของบริษัทฯ
ในการรักษาส่วนแบ่งตลาดของบริษัทฯ ได้มีผลิตภัณฑ์รุ่นใหม่ที่ราคาถูกเพื่อเป็นแรงจูงใจให้กับผู้บริโภค
ในขณะเดียวกันได้แนะนำผลิตภัณฑ์ใหม่ๆ
ที่มีฟังก์ชั่นการทำงานที่ไม่ซับซ้อนมากแต่มีต้นทุนที่ต่ำลงเพื่อเป็นการกระตุ้นให้เกิดความต้องการในสินค้ามากขึ้น

ด้านการผลิตได้เพิ่มการผลิตสินค้า OEM เพื่อขายภายในประเทศให้กับ Brand name
อื่นด้วยทำให้มีปริมาณการผลิตโดยรวมเพิ่มขึ้นเป็นจำนวนมาก ส่งผลให้ต้นทุนในการผลิตต่อเครื่องต่ำ
ดังนั้นต้นทุนรวมของบริษัทฯ จึงอยู่ในสภาวะที่ได้เปรียบคู่แข่ง

จากการทำตลาดส่งออกอย่างต่อเนื่องมาแล้ว 2 ปี ทำให้ปัจจุบันนี้ บริษัทฯ
มีฐานลูกค้าต่างประเทศโดยแบ่งออกเป็น 2 ลักษณะ คือ

1.  การส่งออกสินค้าภายใต้เครื่องหมายการค้า Distar

2. การส่งออกภายใต้เครื่องหมายการค้าอื่น ซึ่งได้มีความเติบโตอย่างต่อเนื่อง
ด้วยคุณภาพการผลิตจากโรงงานในประเทศไทยนั้น เป็นที่ยอมรับของเจ้าของผลิตภัณฑ์ อีกทั้งบริษัทฯ
สามารถควบคุมเวลาส่งมอบสินค้าได้ตรงเวลา ทำให้ได้รับการว่าจ้างเพิ่มมากขึ้นเรื่อยๆ

จากลักษณะการส่งออกทั้ง 2 ลักษณะนี้จะทำให้บริษัทฯ
สามารถเพิ่มยอดการผลิตและจำหน่ายจากการส่งออกได้เป็นจำนวนมาก

บริษัทฯ มีนโยบายที่จะเพิ่มการส่งออกภายในยี่ห้อ Distar มากขึ้น

ส่วนแบ่งการตลาดของเครื่องรับโทรทัศน์สีในประเทศ

  -------------------------- --------------------------------------------
  เครื่องหมายการค้า             ส่วนแบ่งการตลาด

  โซนี่                        20

  พานาโซนิค                   18

  ซัมซุง                       12

  ซิงเกอร์                     11

  ไดสตาร์                     10

  แอลลี่ / โกลสตาร์             8

  ฟิลิปส์                       4

  อื่น ๆ                       17

  รวม                        100
  -------------------------- --------------------------------------------

แหล่งที่มา

ส่วนแบ่งการตลาดข้างต้น เป็นการประมาณการจากฝ่ายบริหารของบริษัทฯ

วันที่ 25 กรกฎาคม พ.ศ. 2544

แนวโน้ม

แนวโน้มบริษัทฯ จะทำการผลิตและขยายตลาดเครื่องรับโทรทัศน์สีที่มีจอภาพขนาด 20 นิ้วขึ้นไป
เพิ่มมากกว่าขนาด 14 นิ้ว ที่เคยได้รับความนิยมในช่วงก่อน ๆ
รวมทั้งเป็นการหลีกเลี่ยงการแข่งขันกับเครื่องรับโทรทัศน์ระดับล่างและสินค้าที่เลี่ยงภาษี
และเพื่อเป็นการเปิดกลุ่มตลาดระดับบน
ซึ่งปัจจัยทางเศรษฐกิจจะไม่เป็นตัวตัดสินการบริโภคของผู้บริโภคนี้มากนัก แต่อย่างไรก็ตามบริษัทฯ
ก็ยังคงไม่ทิ้งตลาดขนาด 14 นิ้วไป

ขนาด 29 นิ้ว เป็นผลิตภัณฑ์ใหม่ที่มีอัตราการเจริญเติบโตมากที่สุด
และเป็นที่ต้องการของผู้บริโภคมากขึ้นเรื่อยๆ เนื่องจากราคามีแนวโน้มลดลง ยอดขายทีวีขนาด 29”
เป็นผลิตภัณฑ์สินค้าที่มีอัตราการเติบโตมากขึ้น

เนื่องจากสัดส่วนรายได้จากการจำหน่ายเครื่องเสียงที่มีอัตราร้อยละ 14.17
ส่วนใหญ่เป็นเครื่องเสียงที่ผลิตและจำหน่ายภายใต้เครื่องหมายการค้า “Aiwa”
เพื่อจำหน่ายโดยตรงแก่บริษัท ไอว่า (ไทยแลนด์) และ (สิงคโปร์) จำกัด

วันที่ 25 กรกฎาคม พ.ศ. 2544

3.3 การจัดหาผลิตภัณฑ์หรือบริการ

3.3.1 การผลิต

บริษัทฯ มีโรงงาน 1 แห่ง ตั้งอยู่ที่จังหวัดระยอง โดยมีกำลังการผลิตและปริมาณการผลิต ดังนี้

  --------------------------------------------------------- -------------
                                                            2543

  กำลังการผลิตเต็มที่ (หน่วย : เครื่อง)                             

  ผลิตภัณฑ์                                                    

  - โทรทัศน์สี                                                 540,000

  - เครื่องเล่นวีดีโอ , วีซีดี , ดีวีดี                                60,000

  - เครื่องเสียง                                               190,000

  - พลาสติก (ตัน)                                             700

  ปริมาณการผลิตจริง (หน่วย : เครื่อง)                             

  ผลิตภัณฑ์                                                    

  - โทรทัศน์สี                                                 796,221

  - เครื่องเล่นวีดีโอ , วีซีดี , ดีวีดี                                107,339

  - เครื่องเสียง                                               109,597

  - พลาสติก (ตัน)                                             673

  มูลค่าการผลิต (หน่วย : พันบาท)                                 

  ผลิตภัณฑ์                                                    

  - โทรทัศน์สี                                                 3,149,701

  - เครื่องเล่นวีดีโอ , วีซีดี , ดีวีดี                                257,956

  - เครื่องเสียง                                               593,000

  - พลาสติก                                                  25,125

  การใช้กำลังการผลิต                                           

  ผลิตภัณฑ์                                                    

  - โทรทัศน์สี                                                 147.45%

  - เครื่องเล่นวีดีโอ , วีซีดี , ดีวีดี                                178.90%

  - เครื่องเสียง                                               57.68%

  - พลาสติก (ตัน)                                             96.14%
  --------------------------------------------------------- -------------

หมายเหตุ : 1. กำลังการผลิตที่ใช้ในการทำงาน 1 กะๆ ละ 8 ชม.

2. ปริมาณการผลิตจริงเป็นการทำงานในเวลาปกติและล่วงเวลา

วันที่ 25 กรกฎาคม พ.ศ. 2544

3.3.2. การจัดหาวัตถุดิบหรือผลิตภัณฑ์เพื่อจำหน่าย

แหล่งที่มาของผลิตภัณฑ์ที่บริษัทจำหน่าย แยกเป็น 2 ประเภท คือ

1. ซื้อผลิตภัณฑ์สำเร็จรูปมาเพื่อจำหน่าย CBU (Completely Built - up Unit)

2. การผลิตสินค้าเองโดยมีวิธีการผลิต ดังนี้

2.1 การผลิตจากการออกแบบวงจรโทรทัศน์สีด้วยตนเอง CID (Completely In-house
Design) และทำการจัดซื้อชิ้นส่วนต่างๆ (Finished Parts)

2.2 การผลิตโดยการประกอบชิ้นส่วนกึ่งสำเร็จรูป SKD (Semi Knocked Down)

2.3 การผลิตโดยการประกอบชิ้นส่วนเบื้องต้น CKD (Completely Knocked Down)

  3.3.2.1 การจัดหาผลิตภัณฑ์สำเร็จรูปเพื่อจำหน่าย CBU (Completely Built-up Unit)

บริษัทจะสั่งซื้อผลิตภัณฑ์สำเร็จรูปทั้งภายในและภายนอกประเทศ
ซึ่งผลิตภัณฑ์ประเภทนี้พร้อมที่จะจำหน่ายให้กับผู้บริโภคโดยทันที การออกแบบ รูปลักษณะของผลิตภัณฑ์
รวมทั้งประโยชน์การใช้สอยจะอยู่ภายใต้การออกแบบและควบคุมของบริษัทโรงงานผู้ผลิตประเภท
OEM (Original Equipment Manufacturing or Merchandising) ทั้งหมด
แต่บริษัทจะเน้นและคัดเลือกโรงงานผู้ผลิตโดยคำนึงถึงรูปแบบการใช้สอย
และมาตรฐานของสินค้าเป็นสำคัญ
เพื่อให้มีคุณลักษณะและระดับราคาตรงตามความนิยมของกลุ่มลูกค้าเป้าหมายของบริษัท

  3.3.2.2 การจัดหาชิ้นส่วนประเภทต่างๆ เพื่อใช้ในการผลิต

-   การผลิตจากการออกแบบวงจรโทรทัศน์สีด้วยตนเอง CID (Completely In-

  house Design) และทำการจัดซื้อชิ้นส่วนต่าง ๆ (Finished Parts)

บริษัทมีทีมงานวิจัยและพัฒนาเพื่อออกแบบวงจรโทรทัศน์สีเอง และเป็นผู้ทดสอบ
คัดเลือกและจัดซื้อชิ้นส่วนเบื้องต้นต่าง ๆ ในการผลิต โทรทัศน์สี ประมาณ 380 รายการ
จำนวนกว่า 500 ชิ้นส่วน โดยสั่งซื้อทั้งจากภายในและภายนอกประเทศ
ตามคุณภาพและมาตรฐานที่บริษัทกำหนด
เพื่อเป็นการประหยัดต้นทุนในการผลิตและเพิ่มความสามารถในการทำกำไร
ในขณะเดียวกันก็สามารถใช้ชิ้นส่วนต่าง ๆ ที่มีคุณภาพและมีประสิทธิภาพมากที่สุด
ผลิตภัณฑ์ที่บริษัทผลิตได้แก่ โทรทัศน์สีขนาด 10" , 14" , 20" , 21" และ 25”

  - การผลิตโดยการประกอบชิ้นส่วนกึ่งสำเร็จรูป (Semi Knocked Down)

บริษัทนำเข้าชิ้นส่วนกึ่งสำเร็จรูปจากโรงงานผลิตในต่างประเทศ
ชิ้นส่วนกึ่งสำเร็จรูปนี้จะมีความสะดวก
และรวดเร็วในการประกอบเป็นผลิตภัณฑ์สำเร็จรูปกว่าการนำชิ้นส่วนเบื้องต้นมาประกอบ (CKD)
ทั้งนี้เพราะชิ้นส่วนกึ่งสำเร็จรูปนั้น
มีการนำเอาชิ้นส่วนเบื้องต้นมาประกอบบางส่วนก่อนหน้าบ้างแล้วทำให้เหลือชิ้นส่วนในการประกอบเป็นผลิตภัณฑ์สำเร็จรูปน้อยชิ้นลง
เช่น Main

PCB ซึ่งได้ประกอบชิ้นส่วนเบื้องต้น เช่น IC, Semi-Conductor, Transistor, Switch,
Resistor, Capacitor

วันที่ 25 กรกฎาคม พ.ศ. 2544

etc. มาเรียบร้อยแล้ว เป็นต้น ในการผลิตนั้นบริษัท จะสั่งซื้อชิ้นส่วนกึ่งสำเร็จรูปเป็นชุด ๆ (KIT)
มาประกอบเป็นผลิตภัณฑ์สำเร็จรูป เช่น เครื่องเล่นวีดีโอ จะมีชิ้นส่วน 10 รายการ
ผลิตภัณฑ์ที่บริษัทผลิตได้แก่ เครื่องเล่นวีดีโอและเครื่องเสียง

-   การผลิตโดยการประกอบชิ้นส่วนเบื้องต้น CKD (Completely Knocked

  Down)

บริษัทนำเข้าชิ้นส่วนเบื้องต้นจากโรงงานผลิตในต่างประเทศซึ่งบริษัทได้ทำการคัดเลือกและเชื่อมั่นในโรงงานผู้ผลิตที่บริษัทสั่งซื้อ
การผลิตโดยวิธีนี้จะเป็นการลดต้นทุนกว่าการผลิตแบบ SKD บริษัทจะสั่งซื้อชิ้นส่วนเบื้องต้นเป็นชุด ๆ
(KIT) ซึ่งจะมีชิ้นส่วนเบื้องต้นครบทุกชนิดในการประกอบเป็นผลิตภัณฑ์สำเร็จรูป เช่น IC Semi
Conductor, Transistor เป็นต้น ผลิตภัณฑ์ที่บริษัทผลิตได้แก่ โทรทัศน์สี ขนาดใหญ่ , วีซีดี ,
ดีวีดี

อนึ่ง ในการสั่งซื้อชิ้นส่วนกึ่งสำเร็จรูป (SKD) และชิ้นส่วนเบื้องต้น (CKD)
บริษัทจะตรวจสอบคุณภาพและทำการสำรวจตลาดว่าลูกค้ามีความต้องการอย่างไร
เช่นเดียวกับการสั่งซื้อผลิตภัณฑ์สำเร็จรูป (CBU)

บริษัทมีนโยบายในการผลิตที่คำนึงถึงคุณภาพของผลิตภัณฑ์ให้อยู่ในระดับมาตรฐานเป็นสำคัญ
ดังนั้นจึงจะต้องมีการตรวจสอบคุณภาพในขั้นตอนต่าง ๆ
โดยในขั้นตอนสุดท้ายบริษัทจะใช้การสุ่มตัวอย่างเพื่อตรวจสอบภายใต้มาตรฐาน MILSTD-105D หรือ
(Military Standard 105D ) ซึ่งเป็นมาตรฐานการตรวจสอบของผลิตภัณฑ์ของสหรัฐอเมริกา
และเป็นที่ยอมรับอย่างกว้างขวางในธุรกิจอุตสาหกรรมและผลิตภัณฑ์ที่ได้ผ่านการตรวจสอบมาตรฐานนี้ก็จะเป็นหลักประกันที่จะเพิ่มความมั่นใจในผลิตภัณฑ์นั้นต่อผู้บริโภค
นอกจากนั้นบริษัทยังจัดให้มีการตรวจสอบคุณภาพ (Quality Control)
ซึ่งมีหน่วยงานที่รับผิดชอบโดยตรง ประกอบด้วย

1. ส่วนงานควบคุมคุณภาพ ทำหน้าที่ควบคุมคุณภาพในการผลิต

2. ส่วนงานรับรองคุณภาพ ทำหน้าที่ตรวจสอบและพิจารณาอนุมัติชิ้นส่วนอุปกรณ์ต่าง ๆ
ที่ใช้ในการผลิต

3. ส่วนงานประกันคุณภาพทำหน้าที่ตรวจสอบคุณภาพของผลิตภัณฑ์ที่ได้จากการผลิต
จนถึงการใช้จริงของผู้บริโภค จัดทำสถิติ และแก้ไขปรับปรุงจุดบกพร่องให้หมดไป

  3.3.2.3 สัดส่วนการสั่งซื้อผลิตภัณฑ์สำเร็จรูปและชิ้นส่วนต่างๆ

บริษัทจะจัดสั่งซื้อผลิตภัณฑ์สำเร็จรูป และชิ้นส่วนต่าง ๆ มาเพื่อผลิต
โดยสัดส่วนมูลค่ารวมในการสั่งซื้อภายในและภายนอกประเทศ เท่ากับ 35:65
โดยสามารถแยกได้ดังนี้

  1. ผลิตภัณฑ์สำเร็จรูป CBU (Completely Built-up Unit)

บริษัทจะสั่งซื้อผลิตภัณฑ์สำเร็จรูปจากบริษัทผู้จำหน่ายภายในประเทศประมาณ 25
รายและจากต่างประเทศ เช่น สิงคโปร์ และฮ่องกง ประมาณ 10 ราย
โดยจะเลือกซื้อในรุ่นที่เป็นที่นิยมของลูกค้ากลุ่มเป้าหมาย

วันที่ 25 กรกฎาคม พ.ศ. 2544

ในปี 2543 บริษัทมีสัดส่วนมูลค่าในการสั่งซื้อผลิตภัณฑ์สำเร็จรูปภายใน และภายนอกประเทศ เท่ากับ
75:25

2. ชิ้นส่วนต่าง ๆ (Finished Parts)

บริษัทจะจัดซื้อชิ้นส่วนต่าง ๆ
ที่มีคุณภาพตรงตามกับที่บริษัทได้ออกแบบวงจรโทรทัศน์สีเองจากบริษัทผู้ผลิตและผู้จำหน่ายภายในประเทศประมาณ
45 ราย และจากต่างประเทศ เช่น เกาหลีใต้ และสิงคโปร์ ประมาณ 25 ราย ในปี 2543
บริษัทมีสัดส่วนมูลค่าในการสั่งซื้อชิ้นส่วนต่าง ๆ ภายในและภายนอกประเทศ เท่ากับ 30:70

3. ชิ้นส่วนกึ่งสำเร็จรูป SKD (Semi Knocked Down) และชิ้นส่วนเบื้องต้น CKD (Completely
Knocked Down)

บริษัทจะนำเข้าชิ้นส่วนกึ่งสำเร็จรูปและชิ้นส่วนเบื้องต้นทั้งหมดจากประเทศเกาหลีใต้ สิงค์โปร์
และฮ่องกง โดยจะมีบริษัทผู้ผลิตประเภท OEM (Original Equipment Manufacturing or
Merchandising)จำหน่ายผลิตภัณฑ์ต่าง ๆ ให้ในรูปชิ้นส่วนกึ่งสำเร็จรูปและชิ้นส่วนเบื้องต้น
ประมาณ 3-4 ราย เช่น FUNAI CO.,LTD. DAEWOO CO.,LTD. เป็นต้น
โดยบริษัทจะเป็นผู้เลือกแบบรุ่นของผลิตภัณฑ์นั้น ๆ และจะซื้อชิ้นส่วนในลักษณะเป็นชุด (KIT)
มาเพื่อประกอบ โดยส่วนใหญ่แล้วชิ้นส่วนกึ่งสำเร็จรูปนั้นจะประกอบเป็นเครื่องเล่นวีดีโอ
และชิ้นส่วนเบื้องต้นจะประกอบเป็นโทรทัศน์สี และ เครื่องเสียง

สัดส่วนในการซื้อชิ้นส่วนและผลิตภัณฑ์สำเร็จรูปและสัดส่วนการผลิตจำแนกตามผลิตภัณฑ์ ปี 2543

(หน่วย : %)

  ---------------------- ------------- -------- ------- ---------------- ------- ------------ ------- ------- -------- ----------- -- ------
                         สินค้าสำเร็จรูป   ชิ้นส่วน            ชิ้นส่วนกึ่งสำเร็จรูป           รวมซื้อชิ้นส่วน                   รวม                     

  ผลิตภัณฑ์                 Distar        Distar   OEM     Distar           OEM     Distar       OEM     รวม     %        พันบาท          

  ทีวี                     1.37          10.72    26.02   10.26            10.22   20.98        36.24   57.22   58.59    1,453,845      

  วีดีโอ                   0.45          -        -       9.50             -       9.50         -       9.50    9.95     247,103        

  เครื่องสียง               1.16          0.01     0.13    0.39             21.51   0.40         21.64   22.04   23.20    575,691        

  เครื่องใช้ในบ้าน           6.73          -        -       -                -       -            -       -       6.73     167,008        

  เครื่องใช้สำนักงานและอื่นๆ   1.53          -        -       -                -       -            -       -       1.53     37,817         

                         11.24         10.73    26.15   20.15            31.73   30.88        57.88   88.76   100.00   2,481,464      
  ---------------------- ------------- -------- ------- ---------------- ------- ------------ ------- ------- -------- ----------- -- ------

หมายเหตุ : บริษัทฯ ไม่มีต้นทุนวัตถุดิบชนิดใดเกินร้อยละ 50 ของต้นทุนผลิตรวมและ ไม่มี
การซื้อวัตถุดิบ

จากผู้จำหน่ายรายใดเกินกว่าร้อยละ 30 ของมูลค่าซื้อวัตถุดิบทั้งหมด

  ----------------------------------------------------- -----------------
  ซื้อวัตถุดิบ                                               88.76%

  ซื้อสินค้าสำเร็จรูป                                         11.24%

                                                        100.00%
  ----------------------------------------------------- -----------------

วันที่ 25 กรกฎาคม พ.ศ. 2544

อนึ่ง
แม้ว่าในปัจจุบันจะมีบริษัทผู้ผลิตและบริษัทผู้จำหน่ายผลิตภัณฑ์และชิ้นส่วนเป็นจำนวนมากแล้วก็ตามแต่ก็ยังมีบริษัทผู้ผลิตและบริษัทผู้จำหน่ายที่มีมาตรฐานรายอื่นๆ
ทั้งภายในและภายนอกประเทศ แสดงความประสงค์ที่จะเป็นแหล่ง Supplier
ให้กับบริษัทเป็นจำนวนมาก และวัตถุดิบนั้นก็มีมาตรฐานเดียวกัน
ทั้งนี้เพราะตลาดเครื่องใช้ไฟฟ้าเป็นตลาดใหญ่และผู้ผลิตก็ได้ให้ความสำคัญในการพัฒนาเทคโนโลยีการผลิตชิ้นส่วนให้มีคุณภาพ
และง่ายต่อการประกอบเป็น
ผลิตภัณฑ์สำเร็จรูปรวมทั้งการที่บริษัทได้มีความสัมพันธ์อันดีกับผู้ผลิตชิ้นส่วนระดับชั้นนำของโลก เช่น
Goldstar,Samsung,Hitachi และ Matsushita เป็นต้น
ทำให้บริษัทได้รับข้อมูลด้านวัตถุดิบอย่างใกล้ชิด
และสามารถเลือกใช้ชิ้นส่วนจากผู้ผลิตที่มีคุณภาพได้อย่างหลากหลายโดยไม่ต้องผูกพันกับผู้ผลิตชิ้นส่วนรายใดรายหนึ่ง

3.3.3 ปัญหา อุปสรรค และแนวทางการแก้ไขปัญหาเกี่ยวกับการผลิต

เนื่องจากสภาพเศรษฐกิจที่มีแนวโน้มจะฟื้นตัวช่วงปลายปี 2542
กลับไม่เป็นตามที่คาดไว้และมีความไม่แน่นอนซึ่งเกิดจากการเปลี่ยนแปลงทางการเมืองในประเทศทำให้การเติบโตของตลาดภายในประเทศไม่เติบโตมากนัก
ประกอบกับสัญญาณการถดถอยของเศรษฐกิจประเทศญี่ปุ่นและประเทศสหรัฐอเมริกา
ได้ส่งผลกระทบต่อการฟื้นตัวจากวิกฤตการณ์เศรษฐกิจของภูมิภาคเอเซียและตลาดโลก บริษัทฯ
ได้มีนโยบายเตรียมพร้อมสำหรับการเผชิญปัญหาและอุปสรรคในการผลิตดังนี้

- เพื่อขยายฐานการส่งออกสินค้าตลาดต่างประเทศ
ฝ่ายผลิตจึงมีการปรับปรุงการออกแบบผลิตภัณฑ์เพื่อให้สอดคล้องกับนโยบายการส่งออก
และลดต้นทุนในการผลิตเพิ่มศักยภาพการแข่งขัน

- เพิ่มอัตราการใช้กำลังการผลิต เพื่อลดต้นทุนการผลิตและขยายฐานลูกค้า OEM ให้มากรายขึ้น
เพื่อลดความเสี่ยงในการอิงลูกค้ารายใหญ่รายเดียว

- ปรับปรุงเครื่องจักร และ กระบวนการผลิต เพื่อให้สอดคล้องกับนโยบายการผลิต
โดยทำการผลิตแบบ Mass Production เพื่อลดต้นทุนการผลิตและเพิ่มประสิทธิภาพในการผลิต

3.4 งานที่ยังไม่ได้ส่งมอบ

-ไม่มี-

วันที่ 25 กรกฎาคม พ.ศ. 2544